અંધેરીના ડી.એન. નગરના ગાંવદેવી ડુંગર પર રહેતા પાંચ યુવકો છઠ્ઠી જુલાઈએ સાંજે પાંચ વાગ્યે જુહુના દરિયાકિનારા પરની ગોદરેજ ચોપાટી અને ગાંધીગ્રામ ચોપાટી વચ્ચે ડૂબી ગયા હોવાનું જાણવા મળ્યું હતું. તેઓમાંના વસીમ ખાન (ઉં. 22)ને બહાર કાઢવામાં સફળતા મળી હતી, પણ બાકીના ચાર યુવકો ડૂબી જતાં મૃત્યુ પામ્યાં હતાં. 17 વર્ષના ફરદીન સૌદાગર, 17 વર્ષના સોહેલ શકીલ ખાન, 17 વર્ષના ફૈસલ શેખ અને 17 વર્ષના નાઝીર ગાઝીના મૃતદેહ ગઈકાલે મળ્યા હતા. જોકે, ફૈઝલ શેખનો મૃતદેહ ભારે જહેમત બાદ રાતે દોઢ વાગ્યે દરિયાકિનારેથી મળ્યો હતો.